JKN ร่วงแรง 4% วิตก “เอโอฟันด์” สาดหุ้นทิ้ง หลังแปลงสภาพหุ้นกู้ พบต้นทุนต่ำเพียง 2.66 บาท
JKN ร่วงแรง 4% ลงมาที่ระดับ 2.80 บ. นักลงทุนวิตก “เอโอฟันด์” สาดหุ้นทิ้ง หลังแปลงสภาพหุ้นกู้รวม 5.63 ล้านหุ้น พบต้นทุนต่ำเพียง 2.66 บาท
JKN ร่วงแรง 4% นักลงทุนวิตก “เอโอฟันด์” สาดหุ้นทิ้ง หลังแปลงสภาพหุ้นกู้รวม 5.63 ล้านหุ้น พบต้นทุนต่ำเพียง 2.66 บาท
31 มี.ค. 2566

ผู้สื่อข่าวรายงานว่า วันนี้ (31 มี.ค.66) ราคาหุ้นบริษัท เจเคเอ็น โกลบอล กรุ๊ป จำกัด (มหาชน) หรือ JKN ล่าสุด ณ เวลา 11:53  น. อยู่ที่ระดับ 2.80 บาท ลบ 0.12 บาท หรือ 4.11% สูงสุดที่ระดับ 2.94 บาท ต่ำสุดที่ระดับ 2.78 บาท ด้วยมูลค่าซื้อขาย 42.50 ล้านบาท

ทั้งนี้ ปัจจัยที่ราคาหุ้น JKN ปรับตัวลดลงอย่างหนักวันนี้ คาดนักลงทุนเทขายจากความกังวลว่าภายหลังกองทุน Advance Opportunities Fund (AO Fund) และกองทุน Advance Opportunities Fund 1 (AO Fund 1) ใช้สิทธิแปลงสภาพหุ้นกู้แปลงสภาพแล้ว จะมีโอกาสขายหุ้นออกมา
โดยวันนี้หุ้นเพิ่มทุนของ JKN เริ่มซื้อขายในตลาดหลักทรัพย์จำนวน 5,630,629 หุ้น เพื่อรองรับ AO Fund ใช้สิทธิแปลงสภาพหุ้นกู้แปลงสภาพจำนวน 5,000 หุ้น ให้เป็นหุ้นสามัญ 1,876,876 หุ้น และ AO Fund 1 ใช้สิทธิแปลงสภาพหุ้นกู้แปลงสภาพ จำนวน 10,000 หุ้น ให้เป็นหุ้นสามัญ 3,753,753 หุ้น โดยมีอัตราการแปลงสภาพ 1 หลักทรัพย์แปลงสภาพ ต่อ 375.3753 หุ้นสามัญ มีราคาแปลงสภาพที่ 2.664 บาทต่อหุ้น